钦定古今图书集成/理学汇编/学行典/第245卷 > 张光宗
## 钦定古今图书集成/理学汇编/学行典/第245卷 > 张光宗

按《无为州志》：张光宗，字爱竹，里中称长者。万历十八
年大水，人皆趋城避。光宗居黄落河一小埠，水已没
釜，妻父吴廷弼棹一舟救之，光宗顾其邻曰：“吾去，此
辈溺死矣。”急以舟迁邻人于陆，然后挈妻子登舟抵
城。吴立城头望三日不见至，询其实，泣曰：“吾婿诚长
者。”后郡守挽之曰：“处士传中兼节侠，古人品格竟何”
殊。